Rotterdam

Rotterdam ass no Amsterdam déi zweetgréisst Stad vun Holland an huet verkéierstechnesch eng ganz grouss Bedeitung, doduerch datt se de gréissten Hafe vun Europa (drëttgréisste vun der Welt, no Shanghai a Singapur) huet. D'Stad selwer huet ronn 600.000 Awunner, D'Gemeng rond 664.000 Awunner (2023), an der Metropolregioun wunnen der awer ongeféier 1,2 Milliounen (2006). An der Moyenne läit d'Stad zwéi Meter ënner dem Mieresspigel.

Nieft Amsterdam an Den Haag ass Rotterdam e kulturellen Zentrum vun Holland. Rotterdam huet eng Universitéit, verschidde Fachhéichschoulen, eng Musekshéichschoul an eng Konschtakademie. Et ass d'féierend Industrie- an Handelsstad vun Holland. Besonnesch opfälleg ass d'Wollekekrazertsilhouette vu Rotterdam, déi sech an de leschten zwanzeg Joren entwéckelt huet.

Rotterdam läit an der Provënz Südholland. D'Stad gehéiert zum Ballungsraum Randstad, an ass zum gréissten Deel duerch Däicher geschützt.

Geschicht

Rotterdamm gouf 1940 beim Bombardement vun der däitscher Wehrmacht zu groussen Deeler zerstéiert.

Biller

 Kuckeswäertes 
 Erasmusbréck
 Musée Boijmans van Beuningen
 Witte de With, Musée
 Stadhaus
 Weltmusée Rotterdam

 Um Spaweck 

 Gemeng Rotterdam
 Statistik vun der Gemeng Rotterdam


Kategorie:Stied an der Provënz Südholland
Kategorie:Groussstied an Holland
Kategorie:Universitéitsstied an Holland
Kategorie:Hollännesch Uertschafte bei der Meuse
Kategorie:Hollännesch Hafestied
Kategorie:Etappestied vum Tour de France